

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ธันวาคม ๒๕62

เรื่อง ขอเชิญประชุมการจ่ายเงินเบี้ยยังชีพผู้สูงอายุและเบี้ยความพิการขององค์กรปกครองส่วนท้องถิ่น ตามโครงการบูรณาการฐานข้อมูลสวัสดิการสังคม (e-payment) ด้วยระบบทางไกลผ่านเครือข่ายอินเทอร์เน็ต (Web Conference)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3765 ลงวันที่ 18 กันยายน 2562

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4043 ลงวันที่ 3 ตุลาคม 2562

3. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4712 ลงวันที่ 18 พฤศจิกายน 2562

ตามที่กรมส่งเสริมการปกครองท้องถิ่น ได้จัดการประชุมซักซ้อมแนวทางในการดำเนินการโครงการบูรณาการฐานข้อมูลสวัสดิการสังคม (e-Payment) ผ่านระบบวีดิทัศน์ทางไกล (Video Conference) และได้เปิดระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น เพื่อให้องค์กรปกครองส่วนท้องถิ่นบันทึกข้อมูลผู้มีสิทธิได้รับเงินเบี้ยยังชีพผู้สูงอายุประจำปีงบประมาณ พ.ศ. 2563 เพิ่มเติมความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการโครงการบูรณาการฐานข้อมูลสวัสดิการสังคม (e-payment) เป็นไปด้วยความเรียบร้อย และเกิดแนวทางปฏิบัติที่ชัดเจน ต่อองค์กรปกครองส่วนท้องถิ่น จึงได้กำหนดจัดประชุมการจ่ายเงินเบี้ยยังชีพผู้สูงอายุและเบี้ยความพิการ ขององค์กรปกครองส่วนท้องถิ่นตามโครงการบูรณาการฐานข้อมูลสวัสดิการสังคม (e-payment) ด้วยระบบทางไกลผ่านเครือข่ายอินเทอร์เน็ต (Web Conference) ของกรมส่งเสริมการปกครองท้องถิ่น ในวันอังคารที่ 17 ธันวาคม 2562 เวลา 09.00 – 12.00 น. โดยขอให้จังหวัดมอบหมายเจ้าหน้าที่ ของสำนักงานท้องถิ่นจังหวัดที่รับผิดชอบเรื่องผู้สูงอายุและผู้พิการเข้าร่วมการประชุมดังกล่าว ทั้งนี้ ขอให้สำรวจปัญหา - อุปสรรค ในการดำเนินการจ่ายเงินเบี้ยยังชีพผู้สูงอายุและเบี้ยความพิการขององค์กร ปกครองส่วนท้องถิ่นตามโครงการบูรณาการฐานข้อมูลสวัสดิการสังคม (e-payment) เพื่อหารือแนวทาง ในการดำเนินการต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

## ขอแสดงความนับถือ

อธิบดีกรมส่งเสริมการปกครองท้องถิ่น